આ પ્રસંગે વક્તવ્ય આપતા ડો.જયમીનભાઈ વાસાએ જણાવેલ કે, રાજ્યના જિલ્લા અને તાલુકાઓમાં વસતા તમામ નાના મોટા વેપારીઓ-ઉદ્યોગપતિઓના વ્યવસાય અંગેના પ્રશ્નો ગુજરાત ચેમ્બર ઓફ કોમર્સ એન્ડ ઈન્ડસ્ટ્રીને મોકલે છે અને તેનો યોગ્ય પ્રયત્નો કરી હલ કરવા કાર્ય થાય છે પરંતુ નવા અભિગમમાં ગુજરાત ચેમ્બરે આ માટેની ખાસ રીજીયોનલ કમિટી બનાવેલ છે. જેમાં જુદી-જુદી ૯ ચેમ્બરનો સમાવેશ કરવામાં આવેલ છે અને ગુજરાતને ચાર ઝોનમાં વહેંચવામાં આવેલ છે. આ રીજીયોનલ કાઉન્સીલના માધ્યમથી જિલ્લા-તાલુકાના વ્યાપારી સંગઠનોની પાસે જઈ તેમના મહત્વના પ્રશ્નો સાંભળવા, જેના કારણે પ્રશ્નોને સારી રીતે સમજી-જાણી શકાય છે. વેપારીઓ, ઉદ્યોગપતિઓના દ્વારા મળતા સાથ-સહકારથી સંગઠન શક્તિ અને એક્તા વધે છે.